**Trnavské osvetové stredisko**

**a centrá voľného času v trnavskom regióne**



organizujú

**Hollého pamätník 2020**

súťažnú prehliadku v umeleckom prednese poézie a prózy, v tvorbe detských recitačných kolektívov a divadiel poézie

(ktorá je súčasťou Hviezdoslavovho Kubína)

**PROPOZÍCIE**

*Ciele súťaže:*

Viesť deti, mládež a dospelých k hlbšiemu poznávaniu literatúry a prostredníctvom prednesu sprostredkovávať literárne hodnoty širšej verejnosti.

Vytvoriť priestor pre konfrontáciu a tvorivý rast všetkých záujemcov o literatúru a umelecký prednes.

Prostredníctvom stretnutí s odborníkmi sprostredkovať recitátorom a pedagógom najnovšie poznatky a metódy práce s literárnym textom.

*Kategorizácia účastníkov:* Súťaž je viacstupňová, môže sa jej zúčastniť každý neprofesionálny recitátor, záujemca o umelecký prednes a neprofesionálne kolektívy, ktoré inscenujú literárne texty.

*Súťaž sa rozdeľuje na:*

A/ **Súťaž jednotlivcov:**

**umelecký prednes detí:**

I. kategória – žiaci **2. - 4. ročníka základných škôl**

II. kategória - žiaci  **5. - 6. ročníka ZŠ a prímy osemročných gymnázií**

III. kategória žiaci **7. - 9. ročníka ZŠ a sekundy, tercie, kvarty osemročných gymnázií**

**umelecký prednes mládeže:**

IV. kategória – žiaci stredných škôl, 5. – 8. ročníka osemročných gymnázií a ostatná nevysokoškolská mládež do 19 rokov vrátane (záväznosť vekovej hranice je platná k termínu súťaže základného, resp. východiskového kola)

**umelecký prednes dospelých:**

V. kategória – študenti vysokých škôl bez ohľadu na vek a občania od 20 rokov (záväznosť vekovej hranice je platná k termínu súťaže základného, resp. východiskového kola)

**Vo všetkých kategóriách sa súťaží osobitne v prednese poézie a osobitne v prednese prózy.**

B/ **Súťaž kolektívov:**

I. kategória - detských recitačných kolektívov a divadiel poézie (s priemerným vekom účinkujúcich členov súboru do 15 rokov)

II. kategória - divadiel poézie a recitačných kolektívov (s priemerným vekom účinkujúcich členov súboru nad 15 rokov)

*PODMIENKY PRE SÚŤAŽIACICH*

1.1. Prihlasovanie

1.1.1. Na súťaži sa môže zúčastniť každý neprofesionálny recitátor, záujemca o umelecký prednes a neprofesionálne kolektívy inscenujúce literárne texty.

1.1.2. **Žiaci I. – III. kategórie a recitátori IV. kategórie** majú právo prihlásiť sa do triedneho, resp. školského kola v škole, ktorú navštevujú. Deti v domácom vzdelávaní sa prihlasujú do súťaže kmeňovej, resp. skúšobnej školy alebo základnej umeleckej školy. Ak sa školské kolá v uvedených školách nekonajú, môže pre nich základné kolo organizovať príslušné občianske združenie. Individuálne problémy rieši Národné osvetové centrum.

1.1.3. **Organizátori školských kôl prihlasujú víťazných postupujúcich recitátorov do vyššieho kola súťaže prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“.

1.1.4. Ak sa školské kolá na stredných školách nekonajú, recitátori IV. a V. kategórie majú právo prihlásiť sa do súťaže okresného kola podľa miesta bydliska alebo školy/pracoviska. V prípade, že kultúrne inštitúcie okresné kolá neorganizujú, recitátori IV. – V. kategórie majú právo prihlásiť sa do vyšších kôl súťaže (regionálne – trnavský región – okresy Trnava, Piešťany a Hlohovec), avšak do najnižšieho kola, ktoré sa v okruhu ich pôsobenia organizuje. **Títo recitátori sa prihlasujú do súťaže samostatne prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“.

1.1.5**. Kolektívy** sa prihlasujú do okresných/regionálnych kôl **podľa miesta svojho pôsobenia prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“. **Prihlasuje ich vedúci alebo zriaďovateľ súboru.**

1.1.6. V prípade, že **sa nemení veková kategória**, tak: Recitátori, ktorí sa zúčastnili na celoštátnej súťaži a prehliadke Hviezdoslavov Kubín v predchádzajúcom roku, majú právo nastúpiť v nasledujúcom roku do súťaže v krajskom kole. Podobne tí, čo sa zúčastnili na krajskom kole, môžu nastúpiť v regionálnom/okresnom kole. Tí, čo sa zúčastnili na regionálnom kole, môžu nastúpiť do okresného kola. Tí, ktorí sa zúčastnili na okresnom kole, môžu nastúpiť do obvodného/školského kola a účastníci obvodných kôl môžu nastúpiť do školského kola súťaže. **Detských recitátorov nastupujúcich do obvodného/okresného kola prihlasujú školy. Od okresných kôl vyššie sa recitátori prihlasujú do súťaže samostatne prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“. Prihlasujú sa do príslušného kola, na ktoré majú podľa uvedených zásad právo.

1.2. Súťažné podmienky

1.2.1. Súťaž sa koná v prednese slovenskej a svetovej básnickej a prozaickej (nie dramatickej!) literatúry **v slovenskom jazyku.**

1.2.2. Recitátori a kolektívy prechádzajú všetkými stupňami súťaže **s tým istým textom a s tou istou inscenáciou hry,** ktorými sa prezentujú v základnom stupni súťaže.

1.2.3. Recitátor je povinný **prednášať text naspamäť.**

1.2.4. Do súťaže **nemožno vstúpiť s textom,** s ktorým recitátor v minulosti na súťaži Hviezdoslavov Kubín už vystúpil, alebo s ktorým získal umiestnenie na celoslovenských kolách iných recitátorských súťaží (Šaliansky Maťko, Beniakove Chynorany, Vansovej Lomnička, Naša Vansovej Lomnička, Timravina studnička, ... a Slovo bolo u Boha, Dilongova Trstená a ďalšie).

1.2.5. Podmienkou účasti jednotlivcov je **elektronické spracovanie súťažného textu prednesu vo formáte Word**, ktorý pripája ako prílohu v elektronickom prihlasovaní. V texte treba zachovať grafické členenie veršov a strof, odsekov podľa knižného alebo časopiseckého vydania. Na súťažný text je potrebné uviesť **meno recitátora, autora, prekladateľa, názov a zdroj textu**, prípadne upravovateľa textu a **meno/á pedagóga/lektora**, s ktorým recitátor na texte pracoval.

1.2.6. Súbory sa **nemôžu zúčastniť na súťaži s inscenáciou**, s ktorou vstúpili do inej súťaže garantovanej Národným osvetovým centrom, ani s inscenáciou, s ktorou už súťažili na Hviezdoslavovom Kubíne v minulosti.

1.2.7. Podmienkou účasti kolektívu **je zaslanie elektronicky spracovaného scenára inscenácie** s uvedením **autorov a prekladateľov** textov, ako aj **tvorcov inscenácie vo formáte Word**. Text sa vkladá ako príloha do elektronického prihlasovania.

Medzi stupňami súťaže môže kolektív v súťažnom vystúpení robiť úpravy na základe odporúčaní odbornej poroty.

Časový limit pre detský prednes poézie je maximálne 5 minút, pre prednes prózy maximálne 6 minút v I. a II. kategórii, v III. kategórii pre prednes poézie maximálne 6 min. a prednes prózy maximálne 8 minút.

Umelecký prednes poézie mládeže a dospelých maximálne 8 minút, pre umelecký prednes prózy maximálne 10 minút v IV., V. kategórii. **V prípade prekročenia limitu má porota právo recitátora zastaviť v prednese a nehodnotiť.**

Súťaž na každom stupni vyhodnocuje kolektív odborníkov, ktorých určuje organizátor súťaže.

Z krajskej súťaže vyberajú členovia porôt programovej komisie celoslovenskej prehliadky súťaže v detskom a umeleckom prednese a v tvorbe recitačných kolektív a divadiel poézie spravidla z 1. miest (v prípade vysokej umeleckej úrovne aj z nižších miest) na celoslovenskú prehliadku a súťaž recitátorov I. – V. kategórie. V prípade nižšej dramaturgickej alebo umeleckej úrovne výkonov do programu nemusia byť vybratí všetci recitátori a kolektívy z 1. miest. Výber recitátorov potvrdí programová komisia celoslovenskej prehliadky na základe umeleckých a programových požiadaviek celoštátneho podujatia. Celoslovenské kolo sa organizuje s odbornou garanciou Národného osvetového centra 17. – 20.6. 2020 v Dolnom Kubíne.

**Hodnotiace kritériá v detskom a umeleckom prednese**

Dramaturgická príprava predlohy

* + - vhodnosť výberu textu veku a typu recitátora
		- myšlienková a umelecká náročnosť predlohy
		- originalita a objavnosť predlohy
		- správne pochopenie obsahu a zmyslu textu
		- rozbor, členenie a úprava predlohy
		- vystihnutie žánrových a štýlových osobitostí textu
		- aktuálny výklad recitovaného textu

Tvorivosť a osobnostný prístup recitátora

* + - schopnosť vnútorného videnia a cítenia recitátora
		- schopnosť vytvorenia vzťahu, názoru a postoja k textu
		- hlasová a rečová technika recitátora
		- originalita a kultivovanosť rečového prejavu a vystupovania
		- tvorivá práca s recitátorskými výrazovými prostriedkami
		- funkčnosť použitia slovných a mimoslovných prostriedkov
		- výstavba, gradácia a pointovanie prednesu
		- miera rozumovej a citovej účasti na prednese

Pôsobivosť prednesu na poslucháča

* + - kontakt s poslucháčom a zacielenosť naňho
		- presvedčivosť interpretácie
		- pôsobenie recitátora ako osobnosti
		- originálnosť recitátora a jeho výkonu

**HODNOTIACE Kritériá recitačných kolektívov a divadiel poézie**

Dramaturgia

* vhodnosť témy a predlohy pre kolektív
	+ vek,
	+ sociálne a kultúrne zázemie,
	+ špecifickosť kolektívu
* myšlienková a umelecká náročnosť predlohy
* originalita, novosť a objavnosť predlohy
* spracovanie literárnej predlohy do scenára
	+ rešpektovanie témy, formy a špecifickosti literárnej predlohy,
	+ vystihnutie obsahových, žánrových a štýlových osobitostí textu,
	+ vystihnutie aktuálnosti obrazov, myšlienok či formy textu,
	+ členenie na party,
* uplatnenie dramatických zákonitostí pri tvorbe scenára,
* harmónia literárnosti a dramatickosti v scenári
* pochopenie obsahu a zmyslu predlohy a scenára
* aktuálnosť predlohy a scenára
* dramaturgické a pedagogické zámery a ciele, ich naplnenie v scenári

Javiskové stvárnenie

* jasnosť a cieľ režijnej koncepcie
* zreteľnosť myšlienkovo-poetických rovín a javiskových obrazov
* členenie, charakter výstavby a temporytmus inscenácie
* hlasová a výrazová úroveň interpretov
	+ technika hlasu a reči jednotlivcov a zboru
	+ čistota, výraz, plastickosť sólových interpretov a zboru
	+ charakteristika, vzťahy, funkcie jednotlivcov a zboru
	+ tempo, rytmus, kompaktnosť interpretačného kolektívu
* pohybové, prípadne choreografické spracovanie inscenácie
	+ charakter, cieľ, funkčnosť, nápaditosť pohybu a choreografie vo vzťahu k téme a dramaturgicko-režijnému cieľu
	+ pohybová úroveň a technika interpretov, prevedenie javiskových a choreografických foriem
* výtvarné spracovanie inscenácie
	+ výber, charakter a funkčnosť hmotného (výtvarného) materiálu vo vzťahu k téme, scenáru a dramaturgicko-režijnej koncepcii
	+ estetika farieb a tvarov v kostýmovaní a scénografii, výtvarný štýl inscenácie
	+ pohyb výtvarného materiálu na scéne, jeho funkčnosť, obrazotvornosť a technická presnosť
* koexistencia a súhra všetkých javiskových zložiek

Zameranosť na diváka

* komunikatívnosť inscenácie s divákom
* súhra slovného, poetického a dramatického v inscenácii
* originálnosť a jedinečnosť inscenácie

***Časový harmonogram súťažnej prehliadky Hollého pamätník 2020***

**okres TRNAVA:**

**Školské kolá** sa uskutočnia **do 15. februára 2020**.

**Organizátori školských kôl prihlasujú víťazných postupujúcich recitátorov do vyššieho kola súťaže prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“. V prípade nejasností kontaktujte odborné pracovisko Národného osvetového centra pre umelecký prednes: **Mgr. Jaroslava Čajková**, Národné osvetové centrum, jaroslava.cajkova@nocka.sk, +421 2 204 71 249, **Mgr. Daniela Polášová,** Trnavské osvetové stredisko, polasova.dana@zupa-tt.sk, 0903418337

**Obvodné - výberové kolo ZŠ Trnava – mesto**

**3. 3. 2020 - 9,00 hod.**  **4. 3. 2020 - 9,00 hod.**

I. ktg. poézia a próza II. ktg. próza

II. ktg. poézia III. ktg. poézia a próza

Miesto konania: Západoslovenské múzeum, Múzejné nám.3, Trnava, 2. posch., koncertná sála

Organizátor: Trnavské osvetové stredisko

Prezentácia: 8,30 hod.

**Obvodné - výberové kolo ZŠ Trnava – vidiek**

**10. 3. 2020 - 9, 00 hod**. **11.** **3**. **2020 - 9, 00 hod.**

I. ktg. poézia a próza II. ktg. próza

II. ktg. poézia III. ktg. poézia a próza

Miesto konania: Západoslovenské múzeum, Múzejné nám.3, Trnava, 2. posch., koncertná sála

Organizátor: Trnavské osvetové stredisko

Prezentácia: 8,30 hod.

**Okresné kolo súťaže ZŠ okresu Trnava**

**24. 3. 2020 - 9, 00 hod. 25. 3. 2020 – 9, 00 hod.**

I. ktg. poézia a próza II. ktg. próza

II. ktg. poézia III. ktg. poézia a próza

Miesto konania: Západoslovenské múzeum, Múzejné nám.3, Trnava, 2. posch., koncertná sála

Organizátor: Trnavské osvetové stredisko

Prezentácia: 8,30 hod.

**Regionálne kolo súťaže IV. a V. ktg.** (okresy Trnava, Hlohovec, Piešťany)

**7. 4. 2020 - 9, 00 hod.**

Miesto konania: Západoslovenské múzeum, Múzejné nám.3, Trnava, 2. posch., koncertná sála

Organizátor: Trnavské osvetové stredisko

Prezentácia: 8,30 hod.

Ak sa školské kolá na stredných školách nekonajú **recitátori sa prihlasujú do súťaže samostatne prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“.

**okres HLOHOVEC:**

**Školské kolá** sa uskutočnia do **28.** **februára 2020**.

**Organizátori školských kôl prihlasujú víťazných postupujúcich recitátorov do vyššieho kola súťaže prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“. V prípade nejasností kontaktujte odborné pracovisko Národného osvetového centra pre umelecký prednes: **Mgr. Jaroslava Čajková**, Národné osvetové centrum, jaroslava.cajkova@nocka.sk, +421 2 204 71 249, **Mgr. Daniela Polášová,** Trnavské osvetové stredisko, polasova.dana@zupa-tt.sk, 0903418337

**Okresné kolo súťaže ZŠ**

**7. 4. 2020 – 8,30 hod. – I. ktg. poézia, próza, II. ktg. próza**

**8. 4. 2020 – 8,30 hod. - II. ktg. poézia, III. ktg. poézia, próza**

Miesto konania: Centrum voľného času Dúha

Organizátor: Centrum voľného času Dúha

Prezentácia: 8,00 hod.

**Organizátor okresnej prehliadky postupujúcim oznámi termíny krajského kola v rámci svojej pôsobnosti. Pozvánka organizátora krajského kola súťaže zaslaná nebude.**

**okres PIEŠŤANY:**

**Školské kolá** sa uskutočnia do **28. februára 2020**.

**Organizátori školských kôl prihlasujú víťazných postupujúcich recitátorov do vyššieho kola súťaže prostredníctvom elektronického formulára na webovej stránke Národného osvetového centra:** http://www.nocka.sk/sutaze-a-prehliadky/hviezdoslavov-kubin/, v časti „Chcem sa prihlásiť“. V prípade nejasností kontaktujte odborné pracovisko Národného osvetového centra pre umelecký prednes: **Mgr. Jaroslava Čajková**, Národné osvetové centrum, jaroslava.cajkova@nocka.sk, +421 2 204 71 249, **Mgr. Daniela Polášová,** Trnavské osvetové stredisko, polasova.dana@zupa-tt.sk, 0903418337

**Okresné kolo súťaže ZŠ**

**7. 4. 2020 – 9, 00 hod. : I. ktg. – poézia, II. ktg. – poézia, III. ktg. – poézia**

**8. 4. 2020 - 9, 00 hod. : I. ktg. – próza, II. ktg. – próza, III. ktg. – próza**

Miesto konania: Centrum voľného času Ahoj

Organizátor: Centrum voľného času Ahoj

Prezentácia: 8,00 hod.

**Organizátori okresných prehliadok postupujúcim oznámia termíny krajského kola v rámci svojej pôsobnosti. Pozvánka organizátora krajského kola súťaže zaslaná nebude.**

**Krajské kolo** súťažnej prehliadky v prednese poézie a prózy, v tvorbe divadiel poézie a detských recitačných kolektívov

**28. apríla 2020 – 9,00 hod. – I., II. a III. ktg. poézia a próza, rozborové semináre**

**30. apríla 2020 – 9,00 hod. - IV. a V., ktg. poézia a próza, divadlá poézie a detské recitačné kolektívy, rozborové semináre**

Miesto: Základná umelecká škola M. Schneidera Trnavského v Trnave, Štefániková ul. č.2.

Prezentácia: 8,30 – 2. poschodie

Podmienkou účasti jednotlivcov a kolektívov na súťaži je predloženie textu prednesu alebo scenára inscenácie organizátorom (porote) súťaže pri prezentácii.